Mančestras pilsētas stadions

Mančestras pilsētas stadions (angļu: City of Manchester Stadium), pazīstams arī kā Etihad Stadium, ir futbola stadions Mančestrā, Anglijā, Apvienotajā Karalistē. Stadions tika atklāts 2002. gada 25. jūlijā kā vieglatlētikas stadions, taču 2003. gada 10. augustā — futbola stadions. Te savas mājas spēles aizvada Anglijas Premjerlīgas klubs Manchester City F.C.. Stadionā ir 53 600 vietas, kas to padara par 12. lielāko futbola stadionu Apvienotajā Karalistē un 5. lielāko Premjerlīgā. Mančestras pilsētas stadionā ir notikuši vairāki starptautiska mēroga notikumi, tai skaitā 2002. gada Nāciju Sadraudzības spēles, 2005. gada Eiropas čempionāta futbolā sievietēm spēles, boksa cīņas, mūzikas koncerti. UEFA vērtējumā šis ir ceturtās kategorijas stadions. Mančestras pilsētas stadiona laukums ir 105×68 m liels. Atsauces Ārējās saites Vikikrātuvē par šo tēmu ir pieejami multivides faili. Skatīt: Mančestras pilsētas stadions. Oficiālā mājaslapa (angliski)